### Beslutning

Tilbagesendes Magistratsafdelingen for Sundhed og Omsorg og Magistratsafdelingen for Kultur og Borgerservice med bemærkning, at byrådet i sit møde den 18. december 2019 har vedtaget Magistratens foranstående indstilling af 2. december 2019.

Socialistisk Folkepartis byrådsgruppe kunne ikke tiltræde indstillingen.

### Resumé

National og international forskning har de seneste år afdækket de sundhedsfremmende effekter ved at bruge kultur i løsningen af borgernære velfærdsopgaver.

Udfordringen er, at de eksisterende indsatser i dag er spredte. Der er derfor et potentiale i at afprøve kulturens virke aktivt og målrettet som en innovativ tilgang til sundhedsfremme.

En fælles politisk [adresse] skal sætte visionen for kultur og sundhedsfeltet i [adresse]. Kultur & Sundhedsplanen skal skabe synergi mellem de politiske visioner i [adresse] og Sundhedspolitik. En synergi, der skabes gennem konkrete eksperimenter, hvor kulturen bliver en aktiv katalysator til sundhedsfremme.

Kultur & Sundhedsplanen er en opfølgning på principindstillingen af det varige aftryk af [adresse] 2017, hvori det er beskrevet ”at alle fremtidige politikker og handleplaner indarbejder og forholder sig til det varige aftryk efter [adresse] 2017”.

Målet med Kultur & Sundhedsplanen er, at:

* bidrage til at samle, styrke og bygge videre på indsatser med kultur til sundhedsfremme på tværs af magistratsafdelinger og mellem kommune og civilsamfund.
* synliggøre hvordan vi skal arbejde videre med at afdække potentialer og muligheder for kultur og sundhed i [adresse]
* sætte retning for hvordan vi skaber viden om, hvad der virker fra forskningsmiljøet
* bidrage til at dyrke synergien mellem Aarhus Kommunes Sundhedspolitik og Kulturpolitik

### Indstilling

Det indstilles, at:

1) Sundhed og Omsorg og Kultur og Borgerservice koordinerer indsatsen omkring udarbejdelsen af en Kultur & Sundhedsplan

2) udarbejdelsen af planen vil tage afsæt i en inddragelsesproces med relevante aktører i civilsamfundet, kultur-, erhvervsliv m.m. Inddragelsesprocessen designes i samarbejde med Center for Innovation i [adresse] (CFIA)

### Sagens forløb

28-11-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-12-2019 Magistraten

Fremsendes til [adresse] med bemærkning, at Magistraten i mødet den 2. december 2019 anbefaler, at byrådet tiltræder Magistratsafdelingen for Sundhed og Omsorg og Magistratsafdelingen for Kultur og Borgerservices indstilling af 26. september 2019.

Mikael Klausen tog forbehold.

 18-12-2019 Aarhus Byråd

Tilbagesendes Magistratsafdelingen for Sundhed og Omsorg og Magistratsafdelingen for Kultur og Borgerservice med bemærkning, at byrådet i sit møde den 18. december 2019 har vedtaget Magistratens foranstående indstilling af 2. december 2019.

Socialistisk Folkepartis byrådsgruppe kunne ikke tiltræde indstillingen.